**ब्रह्माकुमारीज़ के व्यापार एवं उद्योग प्रभाग द्वारा म.प्र.चैंबर ऑफ कॉमर्स एंड इंडस्ट्री ग्वालियर के पदाधिकारियों के लिए स्नेहमिलन एवं सम्मान समारोह का कार्यक्रम आयोजित**

**लश्कर ग्वालियर** : प्रजापिता ब्रह्माकुमारी ईश्वरीय विश्व विद्यालय की सहयोगी संस्था राजयोग एजुकेशन एंड रिसर्च फाउंडेशन के व्यापार एवं उद्योग प्रभाग द्वारा म.प्र.चैंबर ऑफ कॉमर्स एंड इंडस्ट्री के पदाधिकारियों के लिए स्नेहमिलन एवं सम्मान का कार्यक्रम आयोजित किया गया।

कार्यक्रम में मुख्य रूप से म.प्र.चैंबर ऑफ कॉमर्स एंड इंडस्ट्री ग्वालियर के अध्यक्ष डॉ प्रवीण अग्रवाल, मानसेवी सचिव दीपक अग्रवाल, कोषाध्यक्ष संदीप नारायण अग्रवाल, एवं कार्यकारिणी सदस्य रोशन गाबरा, आशीष अग्रवाल, अभिषेक गोयल, अंकुर अग्रवाल सहित ब्रह्माकुमारीज केंद्र प्रभारी बी.के. आदर्श दीदी, बी के ज्योति बहन, बी के प्रहलाद उपस्थित रहे।

कार्यक्रम के शुभारंभ में **ब्रह्माकुमार प्रहलाद** ने सभी का स्वागत अभिनंदन किया, साथ ही संस्था का परिचय देते हुए संस्था के द्वारा अंतर्राष्ट्रीय और राष्ट्रीय स्तर पर हो रही गतिविधियों को विस्तार से बताया और ब्रह्माकुमारीज़ के व्यापार एवं उद्योग प्रभाग के द्वारा हो रही सेवाओं पर भी प्रकाश डाला।

तत्पश्चात **डॉ प्रवीण अग्रवाल**ने सभी को सम्बोधित करते हुए कहा कि ब्रह्माकुमारीज़ संस्था  दुःख की घडी में साहस देने वाली, सारथी बनने वाली संस्था है जो  व्यक्तित के निर्माण के लिए और इस विश्व के नव निर्माण के लिए कार्य कर रही है | उन्होंने  कहा कि बहुत सी जगहों पर हमें सम्मानित किया गया है परन्तु यहाँ सम्मान करने का जो तरीका है वह सबसे अलग है क्योंकि सम्मान माला पहनाने से या कुछ अच्छे शब्द कहने से तो होता ही है लेकिन आध्यात्मिक ज्ञान के साथ अगर सम्मान मिले तो हमें लगता है की हमारा जीवन सफल है | मुझे यह जानकर प्रशन्नता हुई कि ब्रह्माकुमारीज़ का व्यापार एवं उद्योग प्रभाग भी जो व्यापारियों की स्व उन्नति एवं उनके हित के लिए कार्य करता है। हम इस प्रभाग के साथ मिलकर आगे भी अनेक कार्यक्रम करते रहेंगे।

कार्यक्रम में **राजयोगिनी ब्रह्माकुमारी आदर्श दीदी जी** ने सभी को अपनी शुभकामनाएं देते हुए कहा कि यह संस्था एक ऐसी संस्था है जहाँ विश्व के हर धर्म, हर भाषा और हर उम्र के लोग आकर यह ज्ञान धारण कर सकते हैं। और अपने जीवन में तनाव से मुक्त हो खुशी का अनुभव कर सकते हैं | विद्यालय के साथ साथ इसे हम आध्यात्मिक हॉस्पिटल भी कह सकते है क्योंकि आज मनुष्य दुखी, अशांत और अस्वस्थ होता जा रहा है। ऐसे समय में राजयोग ध्यान का प्रतिदिन अपने जीवन में अभ्यास करने से जीवन की अनेक समस्याओं और बीमारियों से मुक्त हुआ जा सकता है। आज अधिकतर बीमारियां मन  में उत्पन्न चिंता के कारण ही होती है। तो इसके लिए राजयोग ध्यान एक अच्छा उपाय है

आगे **संदीप नारायण अग्रवाल** ने सभी को बताया की में यहाँ पहली बार आया हूँ। यहाँ आकर मैं कुछ अलग ही अनुभव कर रहा हूँ | मै सभी का धन्यवाद करना चाहता हूँ की इतने अच्छे स्थान पर मुझे आने का मौका मिला और हम सभी को सम्मानित किया गया |

कार्यक्रम में **दीपक अग्रवाल** ने सबसे पहले सभी का धन्यवाद किया और कहा कि संस्था का जो व्यापार और उद्योग प्रभाग है उसके अंतर्गत कुछ न कुछ आयोजन नियमित रूप से करने चाहिए क्योंकि यहाँ से हर कोई कुछ न कुछ सीख लेकर जायेगा और इसका सबसे ज्यादा फायदा हमारी नई पीढ़ी को मिलेगा और तभी धीरे धीरे हर व्यक्ति के अंदर सकारात्मक परिवर्तन आएगा।

कार्यक्रम के अंत मे **ब्रह्माकुमारी ज्योति  बहन** ने सभी को राजयोग ध्यान का अभ्यास करवाया जिससे सभी को गहन शांति की अनुभूति हुई |

कार्यक्रम के अंत में**दीदीजी**द्वारा सभी को दुप्पटा ओढ़ाकर, समृति चिन्ह और ईश्वरीय सौगात, प्रसाद देकर सम्मानित किया गया ।

कार्यक्रम का कुशल संचालन एवं आभार **ब्रह्माकुमार प्रहलाद** **भाई** के द्वारा किया ।